als_Latn dik_Latn sag_Latn
DIVJAKË - Pas arrestimit të dy të rinjve, të cilët akuzohen se kanë kryer marrëdhënie seksuale me një vajzë të mitur, kjo e fundit u mor në pyetje. Por ndryshe nga sa pritej, 13-vjeçarja nuk ka bërë denoncimin, por ka dalë në mbrojtje të mashkullit me të cilin u kap duke kryer marrëdhënie seksuale.
Gjatë dëshmisë së saj në polici, e mitura me inicialet V.M. u shpreh se djalin me të cilin u arrestua e dashuronte dhe ka kryer marrëdhënie me dëshirën e saj. Madje, vajza i është lutur policisë që ta lironin 22-vjeçarin. E mitura u gjet teksa kryente marrëdhënie me A. S., 22 vjeç, i cili u vu në pranga. Ishin prindërit e vajzës ata që vunë në lëvizje policinë, pasi denoncuan ikjen e saj bashkë me një djalë.
“Ai nuk ka bërë asgjë kundra dëshirës sime. Madje ai nuk është i pari për mua. Unë kam pasur edhe një tjetër më përpara, me të cilin kam kryer marrëdhënie seksuale”, ka deklaruar 13-vjeçarja, dëshmia e së cilës çoi edhe në arrestimin e ish-të dashurit të saj, M. K., 27 vjeç.
Sipas burimeve të policisë, Kokoneshi u arrestua sepse pak kohë më parë ka kryer marrëdhënie seksuale me të miturën. Në nenin 100 të Kodit Penal, ku flitet për marrëdhëniet seksuale me të vajzat e mitura, thuhet: “Kryerja e marrëdhënieve seksuale me të miturën, që nuk ka arritur moshën katërmbëdhjetë vjeç ose që nuk ka arritur pjekurinë seksuale, dënohet me burgim nga pesë gjer në pesëmbëdhjetë vjet”.
Policia e Divjakës njoftoi paraditen e sotme se ka arrestuar dy shtetas, të cilët kishin kryer marrëdhënie seksuale me një vajzë të mitur. Për këtë arsye, A. S., 22 vjeç dhe M. K., 27 vjeç, nga fshati Hallvaxhias i Divjakës, përfunduan në pranga.
Burimi: Shekulli
als_Latn als_Latn als_Latn als_Latn als_Latn als_Latn